Ez történt a héten, erről írtak a Blogstaron (augusztus 5–11.) - BLOGSTAR
Itt jársz: Főoldal » Ez történt a héten, erről írtak a Blogstaron (augusztus 5–11.)
Nem volt unalmas hetünk, s ezt leginkább a kólásoknak köszönhettük. Emellett elkezdődött a Sziget, az olaszoknál felborult a koalíció, a románok meg hozták a formájukat.
A héten a Coca-Cola reklámokkal volt tele a sajtó. Tibi atya olyan megvilágításba helyezte az ügyet, mint senki más. Bayer Zsolt is írt egy dalt az ügyben, valóban slágergyanúsnak tűnik. A vége persze az lett, hogy a cég plakátot cserélt, mint mondják ez előre tervezett változás volt. Ugyanakkor a Coca-Cola esete nem egyedi, hiszen a multik nagy része beszállt már a meleglobbiba. Az összeállítás csak a jéghegy csúcsa.
Csupa öröm a román szomszédaink élete. Most például arra emlékeztek szoborállítással, hogy száz éve Budapestet fosztották ki. Mircea Diecon is elkőlerült újra, aki arról vált híressé, hogy székelyeket szeretett volna kóstolni – sikertelenül.
Salvini nem nyugszik bele, hogy Olaszországgal szórakozzanak. A belügyminiszter megkavarta a kártyákat és könnyen lehet, hogy a végén még miniszterelnök lesz.
Szomorú hír is érkezett Olaszországból. A héten kivégezték a Lazio vezérszurkolóját, simán lelőtték hátulról.
Csütörtök óta Kővágóörs a magyar kultúra egyik fővárosa. A Kőfeszt előtt Cseh Tamásra emlékeztek a szervezők, diófát ültettek és padot állítottak a 10 éve elhunyt művész emlékére.
Közben egy kegyetlen kutyagyilkosság borzolta az idegeket: az elkövetőt a rendőröknek kellett védeniük a bestiális tette után.
Izgalmasan kezdődött az idei Sziget. Már az első koncerten botrány volt, úgy kellett kimenekíteni a nézők egy részét és némi pánik is kitört. Persze még mindig egyszerűbb volt nekik, mint azoknak, akikre Gyurcsányék kezdtek el vadászni: kell a vérfrissítés. Mondjuk nem csoda, mert amúgy így néznek ki.
Budapesten meg büdös volt. Még mindig nem tudni miért, de a hét közepén irgalmatlan trágyaszag lepte el a magyar fővárost.
A héten ismét kiesett az Európa-ligából a Honvéd. A botrányos meccset megóvta a kispesti klub, de az UEFA nem adott helyt a beadványnak, így a Craiova ment tovább a sorozatban.
Közben az újpesti Zsótér Donát erősítette a labdarúgókkal kapcsolatos összes előítéletet a jól sikerült nyilatkozatával.
Eközben a Ferencváros jó eredményt ért a BL-selejtező zágrábi meccsén. Igaz a labda nem érte el a hálót, de a gólvonal felett átrepült.
https://blogstar.blogstar.hu/./pages/blogstar/contents/blog/82319/pics/lead_800x600.jpg
https://blogstar.blogstar.hu/2019/08/11/ez-tortent-a-heten-errol-irtak-a-blogstaron-augusztus-5-11-/82319/